system
Răspunde în limba română, în stilul Wikipedia, cat mai corect gramatical.
user
Ce informații relevante ai despre Diodă Schottky?
assistant


Istorie

Dioda Schottky (denumită după fizicianul german Walter Schottky) este o diodă formată dintr-o joncțiune metal-semiconductor, la fel ca și dioda cu contact punctiform. Dioda Schottky a fost construită pentru prima dată (sau cel puțin teoretizată) la un moment dat în cariera activă a lui Walter H. Schottky (1886–1976).

Construcție

Între un metal și un semiconductor se formează o joncțiune metal-semiconductor, creând o barieră Schottky (în loc de joncțiunea semiconductor-semiconductor ca în diodele convenționale). Diodele Schottky își datorează proprietățile faptului că purtătorii minoritari și recombinarea purtătorilor sunt neglijabile, conducția fiind asigurată exclusiv de purtătorii majoritari: electroni în cazul semiconductorului de tip N și goluri pentru P. Metalele tipice utilizate sunt molibdenul, platina, cromul sau wolframul și anumite siliciuri (de exemplu, siliciura de paladiu și siliciura de platină), în timp ce semiconductorul ar fi de obicei siliciu de tip n. Partea metalică acționează ca anod, iar semiconductorul de tip n acționează ca catod al diodei; ceea ce înseamnă că curentul convențional poate curge din partea metalică în partea semiconductorului, dar nu în direcția opusă. Această barieră Schottky are ca rezultat atât comutarea foarte rapidă, cât și căderea scăzută a tensiunii directe, de numai 150–450 mV  față de aproximativ 600–700 mV, cât este în cazul unei diode cu joncțiune pn din siliciu.
   

Capacitatea acestei joncțiuni este foarte mică, ceea ce înseamnă că dioda poate lucra la frecvențe înalte.

Utilizare

Diodele Schottky de putere mai mare se utilizează în circuite de comutație, putând lucra la frecvențe de până la 1 MHz. O aplicație tipică pentru diodele Schottky de mică putere sunt circuitele de detecție și mixare de radiofrecvență, în care aceste diode funcționează până la frecvențe de 5 GHz.
Un exemplu de diodă Schottky este dioda 1N5817; 

Joncțiuni Schottky se găsesc și în circuitele integrate din seria 7400 de circuite logice.
Utilizarea diodelor Schottky crește viteza circuitelor TTL.
Familia de circuite integrate 74S, folosind dioda Schottky necesită mai multă putere decât seria clasică 74, dar este mai rapidă. 
Familia de circuite integrate 74LS este o versiune cu putere mai mică a familiei 74S, cu viteză puțin mai mare, dar disipare a puterii mai redusă decât familia originală 74; a devenit cea mai populară variantă odată ce a fost disponibilă pe scară largă. 

Seriile de circuite integrate TTL care folosesc diode Schottky:
74S Schottky 5,5 V <5 ns Implementat folosind dioda Schottky. 
Consum mare de curent. Niveluri logice TTL. Introdus în 1971. 
74LS Low-Power Schottky 5,5 V ~30 ns ~40 mA 
Aceeași tehnologie ca familia 74S, dar cu un consum mai mic de energie (2 mW) în detrimentul vitezei porții. Niveluri logice TTL.
74AS Advanced Schottky 5,5 V 6 ns 32 mA 
Aceeași tehnologie ca familia 74S, dar cu circuite „Miller Killer” pentru a accelera tranzițiile de la joasă la înaltă. Niveluri logice TTL.
74ALS Advanced Low-Power Schottky 5,5 V 10 ns 24 mA 
Aceeași tehnologie ca familia 74AS, dar cu un consum mai mic de energie în detrimentul vitezei porții. Niveluri logice TTL.

Referințe

Bibliografie
Dispozitive și circuite electronice, D. Dascălu, M. Profirescu,  A. Rusu, I. Costea , 1982, Editura Didactică și Pedagogică

Vezi și

 Amplificator operațional
 Bobină
 Circuit integrat
 Circuit integrat hibrid
 Circuit integrat analogic
 Circuitul integrat NE555
 Chipset
 Condensator electric
 Componentă electronică
 Computer 
 Digital Signal Processor
 Diodă
 FPGA
 Electronică 
 EPROM
 EEPROM
 FPGA
 IPRS
 Microelectronică
 Amplificatorul operațional NE5532
 Poartă logică
 Releu (componentă electronică)
 Rezistor
 Tranzistor
 Tranzistor bipolar
 Tranzistor IGBT
 Tranzistor MOSFET
 Tranzistor unipolar

Legături externe 

 Joncțiunea metal-semiconductor și dioda Schottky (în engleză) 
 

Diode